Diari Oficial de la Generalitat Valenciana


Sumari del DOGV 8279, del 23-04-2018 (2018/3165)

RESOLUCIÓ de 21 de març de 2018, de la Secretaria Autonòmica de l'Agència Valenciana del Turisme, de declaració provisional com a municipi turístic de la Comunitat Valenciana, al municipi de les Coves de Vinromà i sotmetiment de l'expedient a informació pública.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8279

Data del DOGV
:   23-04-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/3165


Data del document
:   21-03-2018

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme

RESOLUCIÓ de 21 de març de 2018, de la Secretaria Autonòmica de l'Agència Valenciana del Turisme, de declaració provisional com a municipi turístic de la Comunitat Valenciana, al municipi de les Coves de Vinromà i sotmetiment de l'expedient a informació pública. [2018/3165]  
Vist l'expedient de sol·licitud de declaració de municipi turístic formulada per l'Ajuntament de Les Coves de Vinromà, tenint en compte que:  
Primer. En virtut de l'acord adoptat per la majoria absoluta dels membres, la corporació municipal va sol·licitar la declaració de municipi turístic de la Comunitat Valenciana.  
Segon. De la documentació que consta en l'expedient es dedueix el compliment dels requisits exigits per l'article 25 de la Llei 3/1998, de 21 de maig, de la Generalitat, de turisme de la Comunitat Valenciana, per a ser declarat municipi turístic per la via d'atracció turística en entendre's acreditats els extrems següents:   
Que pels seus atractius naturals, monumentals o socioculturals rep un nombre significatiu de visitants amb relació als habitants inscrits en el padró de residents.  
  
Fonaments de dret  
Primer. L'article 25 de la Llei 3/1998, de 21 de maig, de la Generalitat, de Turisme de la Comunitat Valenciana, estableix que «podran assolir la consideració de municipi turístic de la Comunitat Valenciana aquells que puguen identificar-se amb algun dels supòsits següents:  
  
(?) - Destinació d'atracció turística. Aquells que pels seus atractius naturals, monumentals, socioculturals o per la seua rellevància en algun mercat turístic específic, reben en un determinat moment de l'any un nombre significatiu de visitants amb relació a la seua població de dret, sense que hi pernocten necessàriament en aquests.»  
Segon. L'article 28 de la Llei 3/1998, de 21 de maig, de la Generalitat, de turisme de la Comunitat Valenciana, estableix que «el règim previst en aquesta llei s'aplicarà a tots aquells municipis que així ho sol·liciten quan reunesquen els requisits exigits en aquesta per a la seua declaració com a municipi turístic.»  
Tercer. L'article 29 de la Llei 3/1998, de 21 de maig, de la Generalitat, de turisme de la Comunitat Valenciana, sobre procediment per a la declaració de municipi turístic.  
En virtut de l'anterior, conforme amb els preceptes legals citats i altres de general i pertinent aplicació i vista la proposta de la directora general de Turisme de data 19 de febrer de 2018, resolc:  
  
Primer  
Declarar provisionalment, de conformitat amb el que estableix l'article 29.2 de la Llei 3/1998, de 21 de maig, de la Generalitat, de turisme de la Comunitat Valenciana, municipi turístic de la Comunitat Valenciana al municipi de Les Coves de Vinromà.  
  
Segon  
Sotmetre l'expedient a informació pública durant un termini de 20 dies mitjançant un anunci en el Diari Oficial de la Generalitat Valenciana.  
  
València, 21 de març de 2018.- El secretari autonòmic de l'Agència Valenciana del Turisme: Francesc Colomer Sánchez.